नई दिल्ली. कांग्रेस वाइस प्रेसिडेंट राहुल गांधी एक बार फिर छुट्टी पर गए हैं। वे कुछ दिनों के लिए यूरोप टूर पर हैं। ऐसा पहली बार हुआ है कि उन्होंने खुद ट्वीट कर छुट्टी पर जाने का एलान किया है। राहुल जब इसी साल फरवरी में बजट सेशन के दौरान 56 दिन की छुट्टी पर थे तो अपोजिशन ने इसे मुद्दा बनाया था।
राहुल ने क्या किया ट्वीट?
- राहुल के ऑफिस से सोमवार को ट्वीट किया गया, ''मैं कुछ दिनों के लिए यूरोप के सफर पर रहूंगा। उम्मीद करता हूं कि आपकी जिंदगी में नया साल खुशियां लेकर आएगा।''
- जब फरवरी में राहुल छुट्टी पर गए थे तो उन्होंने सिर्फ अपनी मां सोनिया गांधी को इस बारे में बताया था।
- हालांकि, उस दौरे को लेकर उन्होंने आज तक साफ नहीं किया कि वे कहां गए थे। जबकि मीडिया में उनके थाईलैंड समेत कई देशों में जाने की खबरें आती रहीं।
राहुल कब-कब गए छुट्टी पर
1. फरवरी से अप्रैल
- राहुल 23 फरवरी को पार्लियामेंट का बजट सेशन शुरू होने से पहले ही छुट्टी पर गए थे।
- 56 दिनों के बाद राहुल 16 अप्रैल को लौटे थे।
- आरएसएस ने कहा था कि राहुल ने इस दौरान पूरी सैलरी और अलाउंसेज का पैसा लिया।
2. बिहार चुनाव के दौरान भी छुट्टी पर थे राहुल
- बिहार चुनाव के दौरान कांग्रेस ने महागठबंधन की रैलियों का जिम्मा राहुल को सौंपा था। राहुल ने इसकी शुरुआत भी कर दी थी, लेकिन अचानक छुट्टी पर चले गए थे।
- राहुल एक हफ्ते के लिए अमेरिका में थे। पार्टी को प्रेस कॉन्फ्रेंस कर इसकी सफाई देनी पड़ी थी।
- राहुल के ऑफिस ने दावा किया था कि वे अमेरिका में एक समिट में हिस्सा लेने गए हैं।
आगे की स्लाइड्स में देखें राहुल गांधी का ट्वीट...
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva